Document ID: /roh_data/filtered/swiss_laws_in_ROH.jsonl.gz/134

425.150

Ordinaziun davart la scola media d'informatica (OSMI)

dals 29-04-2024 (versiun dals 01-08-2024)

Sa basond sin l'art. 45 al. 1 da la Constituziun chantunala1)

relaschada da la Regenza ils 29 d'avrigl 2024

1. Disposiziuns generalas

Object

Art.  1 1 Questa ordinaziun regla la promoziun da semester e las cundiziuns per acquistar l'attestat federal da qualificaziun d'informaticra u d'informaticher sco er la maturitad professiunala per las scolas medias d'informatica cun maturitad professiunala, che vegnan manadas tenor las disposiziuns dal dretg federal.

2 Reglaments da scolas medias privatas, che divergeschan da disposiziuns da questa ordinaziun, ston vegnir approvads da la Regenza.

3 Uschenavant   che   questa   ordinaziun   na   cuntegna   naginas   regulaziuns   explicitas, vegnan applitgadas tenor il senn las disposiziuns da l'Ordinaziun davart il gimnasi2)

sco er las disposiziuns federalas davart la furmaziun fundamentala professiunala.

Durada da la scolaziun

Art.  2 1 Fin a l'acquist da l'attestat federal da qualificaziun d'informaticra u d'informaticher cun maturitad professiunala dura la scolaziun 4 onns. Per regla è ella dividida en ina furmaziun scolastica a temp cumplain da 3 onns ed en in praticum da manaschi lung dad 1 onn che sto vegnir absolvì suenter la furmaziun scolastica.

Plans d'instrucziun

Art.  3 1 Instruì vegni tenor ils plans d'instrucziun ch'èn concepids tenor las directivas dal dretg federal ed approvads da la Regenza.

1) DG 110.100 2) DG 425.050 * tabellas da las modificaziuns a la fin dal relasch

1

425.150

2. Promoziun

Roms da promoziun

Art.  4 1 Ils roms da promoziun èn:

a)

ils roms dal sectur da basa: emprima lingua naziunala (Deutsch, rumantsch / Deutsch, italiano); segunda lingua naziunala (tedesco, franzos, talian); terza lingua (englais); matematica;

ils roms dal sectur d'accent tenor l'agiunta 1;

ils roms dal sectur cumplementar tenor l'agiunta 1;

cumpetenzas d'informatica: la media da las notas, arrundada sin in'entira u ina mesa   nota,   per   ils   moduls   dal   sectur   d'instrucziun   «cumpetenzas d'informatica»   cun   ina   valitaziun   dad   80   pertschient   e   las   notas   dals   curs intermanaschials cun ina valitaziun da 20 pertschient;

sport.

b)

c)

d)

e)

Promoziun da semester

Art.  5 1 La promoziun en il proxim semester ha lieu, sche las suandantas premissas èn ademplidas il medem mument:

a)

en ils roms da maturitad professiunala instruids dal sectur da basa, dal sectur d'accent   e   dal   sectur   cumplementar   tenor   l'artitgel 4 alinea 1 litera a   fin litera c:

1.

2.

la media da tut las notas da promoziun importa almain 4,0;

la differenza da las notas da promoziun insuffizientas tar la nota 4,0 na surpassa tut en tut betg la valur da 2,0; e betg dapli che duas notas da promoziun èn sut 4,0.

3.

en   tut   ils   roms   da   promoziun   instruids   tenor   l'artitgel 4 alinea 1 litera a   fin litera e:

1.

2.

la media da tut las notas da promoziun importa almain 4,0;

la differenza da las notas da promoziun insuffizientas tar la nota 4,0 na surpassa tut en tut betg la valur da 2,0; e betg dapli che trais notas da promoziun èn sut 4,0.

3.

b)

2 Tgi   che   n'ademplescha   betg   questas   premissas,   vegn   promovì   provisoricamain.

Suenter   ina   promoziun   provisorica   ston   las   cundiziuns   da   promoziun   vegnir ademplidas   en   il   proxim   attestat.   Uschiglio   ston   vegnir   repetids   ils   ultims   dus semesters.

3 Fin a la terminaziun da la scolaziun èsi pussaivel da repeter maximalmain ina giada in onn d'instrucziun.

2

425.150

3. Examens da maturitad professiunala

Termin dals examens finals da la maturitad professiunala

Art.  6 1 Ils examens finals da la maturitad professiunala en scrit ed a bucca han lieu avant las vacanzas da stad a la fin dal terz onn da scolaziun.

2 Il   termin   dals   examens   finals   vegn   fixà   da   l'Uffizi   per   la   furmaziun   media- superiura, resguardond las prescripziuns da la Confederaziun.

Admissiun

Art.  7 1 Sch'i n'è betg avant maun ina permissiun excepziunala da l'Uffizi per la furmaziun media-superiura che concerna la frequentaziun da la scola, pretenda l'admissiun la frequentaziun d'ina scola media d'informatica en il chantun Grischun durant almain ils 2 ultims onns ed almain ina promoziun provisorica en l'ultim semester avant ils examens finals da la maturitad professiunala.

Participaziun da las scolas autas spezialisadas

Art.  8 1 Las scolas autas spezialisadas ston sa participar adequatamain a la realisaziun dals examens finals da la maturitad professiunala.

Roms d'examen

Art.  9 1 Examinads   en   scrit   vegnan   l'emprima   lingua   naziunala,   la   segunda   lingua naziunala, la terza lingua (englais), matematica ed ils roms dal sectur d'accent tenor l'agiunta 1. La durada dals examens sa drizza tenor las disposiziuns dal dretg federal.

2 Examinadas   a   bucca   vegnan   l'emprima   lingua   naziunala,   la   segunda   lingua naziunala sco er la terza lingua (englais). Ils examens a bucca duran 15 minutas.

Notas da la maturitad professiunala

Art.  10 1 Las notas da la maturitad professiunala vegnan dadas tenor las disposiziuns dal dretg federal.

2 La direcziun da la scola relascha in reglament che cuntegna las disposiziuns per lavurs interdisciplinaras en ils roms da tut ils secturs d'instrucziun e per la lavur da project interdisciplinara. En spezial reglamentescha la direcziun da la scola la durada da preschentaziuns a bucca sco er la valitaziun da talas.

3 En   englais   sto   vegnir   absolvì   in   examen   per   in   diplom   da   linguas   estras   ch'è renconuschì da l'uffizi federal cumpetent.

4 Diploms da linguas estras ch'èn renconuschids da l'uffizi federal èn ina part da la nota   en   ils   roms   correspundents.   La   direcziun   da   scola   relascha   in   reglament respectiv per quest intent.

3

425.150

Notas empiricas e certificat da notas provisoric

Art.  11 1 La nota empirica per las cumpetenzas d'informatica è la media arrundada sin ina decimala da la summa da las suandantas medias da las notas e da las valitaziuns qua sutvart:

a)

la media che vegn arrundada sin in'entira u sin ina mesa nota da la summa da las notas per ils moduls dal sectur d'instrucziun «cumpetenzas d'informatica»;

questa nota vegn valitada cun 80 pertschient;

la media che vegn arrundada sin in'entira u sin ina mesa nota da la summa da las   notas   per   ils   curs   intermanaschials;   questa   nota   vegn   valitada   cun   20 pertschient.

b)

2 Il   certificat   da   notas   provisoric   vegn   emess   tras   la   scola   media   d'informatica immediatamain suenter avair absolvì ils examens finals da la maturitad professiunala e cuntegna las notas da la maturitad professiunala, danor la nota definitiva per las lavurs interdisciplinaras, sco er la nota empirica per las cumpetenzas d'informatica.

Ils diploms da lingua externs acquistads vegnan menziunads.

4. Furmaziun pratica professiunala

Praticum da manaschi lung

Art.  12 1 La furmaziun pratica professiunala vegn intermediada en in praticum da manaschi lung.

2 Il praticum da manaschi lung vegn per regla absolvì il quart onn da scolaziun e dura almain 220 dis da lavur, cun in pensum da lavur da 100 pertschient.

3 Las scolaras ed ils scolars tschertgan sezs lur plazza da praticum. La scola media d'informatica   sustegna   las   scolaras   ed   ils   scolars   da   tschertgar   ina   plazza   da praticum.

Admissiun al praticum da manaschi lung

Art.  13 1 Admess al praticum da manaschi lung vegn, tgi che cuntanscha almain la nota 4,0 en   la   nota   empirica   per   las   cumpetenzas   d'informatica   tenor   las   disposiziuns decisivas dal dretg federal e che ademplescha per regla las premissas per reussir l'examen da maturitad professiunala senza la lavur da project interdisciplinara. La direcziun da la scola decida davart excepziuns.

Art.  14

Accumpagnament e valitaziun da la lavur da project interdisciplinara e da la lavur pratica individuala

1 Durant   il   praticum   da   manaschi   lung   vegnan   las   scolaras   ed   ils   scolars accumpagnads d'ina persuna d'instrucziun da la scola media d'informatica, ch'è er responsabla per valitar la preschentaziun da la lavur da project interdisciplinara.

4

425.150

2 L'accumpagnament   e   la   valitaziun   da   la   lavur   pratica   individuala   che   vegn absolvida   durant   il   praticum   da   manaschi   lung,   surpiglia   la   schefexperta   u   il schefexpert.

Art.  15 Directivas da l'Uffizi per la furmaziun media-superiura 1 L'Uffizi  per  la  furmaziun  media-superiura  relascha  –  suenter  avair  consultà  las organisaziuns   cumpetentas   dal   mund   da   lavur,   l'Uffizi   per   la   furmaziun professiunala sco er las direcziuns da scola – directivas concernent la concepziun dal praticum da manaschi lung e da la lavur pratica individuala.

5. Proceduras da qualificaziun per l'attestat federal da qualificaziun

Procedura da qualificaziun

Art.  16 1 La   procedura   da   qualificaziun   per   acquistar   l'attestat   federal   da   qualificaziun d'informaticra u d'informaticher sa drizza tenor las disposiziuns decisivas dal dretg federal.

2 L'Uffizi  per  la  furmaziun  professiunala  sco  direcziun  dals  examens  cumpetenta decida davart la reussida da la procedura da qualificaziun.

6. Attestat federal da qualificaziun cun maturitad professiunala

Disposiziuns per reussir la maturitad professiunala

Art.  17 1 La reussida da l'examen da maturitad professiunala sa drizza tenor las disposiziuns dal dretg federal.

Cumissiun d'examen

Art.  18 1 Directamain   suenter   la   realisaziun   dals   examens   finals   da   la   maturitad professiunala sa raduna la cumissiun scolastica d'examen tenor l'artitgel 30 alinea 1 da l'Ordinaziun davart il gimnasi3) sin invitaziun da la direcziun dals examens da la scola media d'informatica. Ella validescha las notas dals examens finals, las notas per la maturitad professiunala e la nota empirica per las cumpetenzas d'informatica.

2 Cura che la nota per la lavur da project interdisciplinara è avant maun, constatescha la direcziun dals examens da la scola media d'informatica, sche las premissas per reussir l'examen da maturitad professiunala èn ademplidas e communitgescha quai en scrit a las scolaras ed als scolars pertutgads.

3) DG 425.050

5

425.150

3 Suenter la terminaziun da la procedura da qualificaziun per l'attestat federal da qualificaziun eruescha la direcziun dals examens ils resultats da l'examen per las proceduras da qualificaziun e constatescha, sche la procedura da qualificaziun per l'attestat federal da qualificaziun vala sco reussida u sco betg reussida.

4 Las decisiuns da la direcziun dals examens da la scola media d'informatica sco er da   la   direcziun   dals   examens   per   las   proceduras   da   qualificaziun   pon   vegnir contestadas entaifer 10 dis cun in recurs administrativ tar il departament.

Attestat federal da qualificaziun cun maturitad professiunala

Art.  19 1 Tgi che terminescha cun success la procedura da qualificaziun per l'attestat federal da qualificaziun, che vegn valitada tenor las disposiziuns da la Confederaziun, sco er l'examen   da   maturitad   professiunala,   survegn   l'attestat   federal   da   qualificaziun d'informaticra u d'informaticher cun maturitad professiunala.

Repetiziun

Art.  20 1 Per   repeter   ils   examens   finals   da   la   maturitad   professiunala   e   la   procedura   da qualificaziun per l'attestat federal da qualificaziun valan las disposiziuns dal dretg federal.

Attestat federal da qualificaziun senza maturitad professiunala

Art.  21 1 Tgi   che   reussescha   la   procedura   da   qualificaziun   per   l'attestat   federal   da qualificaziun, ma betg l'examen da maturitad professiunala, survegn l'attestat federal da qualificaziun d'informaticra u d'informaticher.

7. Disposiziuns finalas

Execuziun

Art.  22 1 L'execuziun da questa ordinaziun è chaussa da l'Uffizi per la furmaziun media- superiura.

6

425.150

Tabella da las modificaziuns - tenor conclus

Conclus 29-04-2024

Entrada en vigur 01-08-2024

Element relasch

Modificaziun emprima versiun

Publicaziun en la CUL 2024-009

7

425.150

Tabella da las modificaziuns - tenor element

Element relasch

Conclus 29-04-2024

Entrada en vigur 01-08-2024

Modificaziun emprima versiun

Publicaziun en la CUL 2024-009

8

425.150-A1

Agiunta 1: Roms da promoziun (art. 4) e roms d'examen (art. 9) en il sectur d'accent ed en il sectur cumplementar

(Versiun dal 1. d'avust 2024)

I. Scola media d'informatica cun maturitad professiunala, direcziun economia e servetschs, tip economia

1. Roms dal sectur d'accent Finanzas e contabilitad sco er economia e dretg.

2. Roms dal sectur cumplementar Istorgia e politica sco er tecnica ed ambient.

3. Roms d'examen Finanzas e contabilitad sco er economia e dretg.

II. Scola media d'informatica cun maturitad professiunala direcziun tecnica, architectura, life sciences (TALS)

1. Roms dal sectur d'accent Scienzas natiralas e matematica.

2. Roms dal sectur cumplementar Istorgia e politica sco er economia e dretg.

3. Roms d'examen Scienzas natiralas e matematica.

1